פארק הירקון

פארק הירקון, ובשמו הרשמי גני יהושע, הוא פארק רחב ידיים, המשתרע לאורך נחל הירקון בתל אביב. שטח הפארק כ-3,750 דונם,<ref></ref> משכונת הדר יוסף ועד שפך הירקון לים התיכון. הפארק נקרא על שמו של יהושע רבינוביץ ראש עיריית תל אביב בשנים 1969–1974, ומאוחר יותר, שר האוצר בממשלת ישראל. בתחזוקת הפארק ובפיתוחו עוסקת חברת גני יהושע.
הפארק הוא השני בגודלו בארץ אחרי פארק נחל באר שבע.

== היסטוריה ==
רעיון הקמת הפארק נהגה בתקופתו של ראש העיר הראשון, מאיר דיזנגוף, ב-1929. רק ב-1950 החל הרעיון לקרום עור וגידים, וטקס נטיעת העצים בפארק נערך ב-5 ביולי 1951, בקרבת חיבור נחל איילון לירקון. הטיפול בנטיעות הועבר לידי חברה פרטית שנטעה את השטח אזורים אזורים באופן נעדר שיטתיות, כך שבתחילת שנות ה-60 נחשב הפארק לנחות לעומת הפארק הלאומי. ב-1962 מונתה ועדה להרחבת פארק הירקון, כשבין חבריה האדריכל אבא אלחנני, משה עקרון ואברהם קרוון. הוועדה החליטה להרחיב את הפארק ולכלול בו את אזור מוזיאון הארץ ותל קסילה, ולהקים בפארק אגם, היכל ספורט, שורת מתקני שעשועים, ובהם רכבת קטנה ותיאטרון לילדים, וכן מתקנים למחנאות. התוכנית שהתקבלה לבסוף הייתה זו של אבא אלחנני ואדריכל הנוף יוסף סגל. מלאכת הקמת הפארק הוטלה על משה עקרון, שהפך בהמשך למנכ״ל הראשון של הפארק.

בשנות השבעים הורחב הפארק ותוכנן מחדש על ידי אדריכלי הנוף צבי דקל, גדעון שריג ויוסף סגל, שזכו על תכנונו בפרס רוקח. ב-1977 הוקם בפארק אגם מלאכותי, ב-1978 הוקמו הספורטק וגן הוורדים, וב-1982 נקרא הפארק על שמו של רבינוביץ'. החל מאמצע שנות ה-80 אדריכל הפארק הוא גדעון שריג.

בשנת 2009, לרגל חגיגות המאה לתל אביב, נחנכו בעיר שלושה מסלולי הליכה, ואחד מהם, המכונה "השביל הירוק", עובר לאורך הפארק והנחל.

בנובמבר 2011 נחנך קטע חדש בטיילת לאורך הגדה הצפונית של הירקון, לאחר שהעירייה הצליחה לאחר משפט ממושך, לפנות שכונת צריפים שכונתה "כפר הדייגים". הקטע החדש מאפשר הליכה רצופה לכל אורך הגדה הצפונית של הירקון.

==אתרים היסטוריים==
===שבע טחנות===

באזור שכנו טחנות קמח כבר בתקופה העות'מאנית. טחנות נוספות הוקמו במאה ה-19, והמקום שימש כמרכז חקלאי, שאליו הגיעו חקלאי האזור כדי לטחון את תבואתם, ושהו בו משך שעות ואף ימים. מסיבה זו קמו במקום בית קפה ומעגן סירות. בשנות ה-20 של המאה ה-20 נקנו הטחנות על ידי יהודי מתל אביב, אך ב-1936 הפסיקו לפעול לאחר שלא עמדו בתחרות עם טחנות חדישות יותר. האתר נחשף ושוחזר חלקית בשנים 2000–2001 וכיום הוא חלק מפארק הירקון.

===עשר טחנות<ref></ref>===

מראה הפארק
במקום שכנה טחנת קמח כבר בתקופה הרומית, ופעלו בה לפחות עשרים זוגות אבני רחיים. עם זאת, ובדומה לשארע בשבע טחנות, שמו של האתר התקבע כאשר פעלו בו רק עשרה זוגות. במקום ניצב גשר אבן מעל הירקון, גִ'סְר אֶל-הַדָּאר (גשר שאון המים), הנזכר בזכרונותיה של יהודית, אשת משה מונטיפיורי, שעברה במקום במסעותיה עם בעלה ב-1839. פעילות הטחינה בעשר טחנות התחדשה רק במאה ה-19 כאשר שתי משפחות ערביות עשירות - משפחת בידס ומשפחת עמוריה - הקימו את מפעל הטחינה מחדש. הטחנה שנודעה בשם 'טאחונת אל הדר', הייתה הגדולה מבין טחנות הירקון ומהגדולות בארץ ישראל כולה.

===תל נפוליאון===

תל ארכאולוגי השוכן בצפון תל אביב, מדרום לנחל הירקון וממזרח לנחל איילון. הממצא העיקרי בתל הוא בור של מערכת המים הכנענית. מהתל נשקפת תצפית פנורמית לכל הכיוונים. שטחו של התל הוא כארבעים דונמים וצורתו כשל אוכף. הוא מתנשא לגובה של 38 מטרים מעל פני הים.

== גנים ==
בפארק נמצאים שישה גנים:
* גן הבנים – גן המנציח את זכרם של בני תל אביב-יפו אשר נפלו במערכות ישראל. בגן אחת-עשרה חורשות שכל אחת מהן מייצגת תקופה אחרת במערכות ישראל, ובכל חורשה עמודי גרניט הנושאים את שמות הנופלים.
* גן חללי הטרור– נמצא בסמוך לגן הבנים, ומנציח את 750 בני העיר שנרצחו בפעולות טרור מאז שנת 1860.
* גן הסלעים<ref></ref> – גן בשטח של 40 דונם ובו סלעים מכל חלקי ארץ ישראל ומאות מיני צמחים שהובאו אליו מרחבי ישראל.
* גן הקקטוסים<ref></ref> – גן בשטח של 30 דונם ובו כ-55,000 קקטוסים מרחבי העולם מ-3,700 מינים וסוגים.
* הגן הגזום – הגן משתרע על שטח של 15 דונם והוא משלב "גינון פורמלי, גינון קלאסי וגינון ים תיכוני". בגן משולבים פריטים ארכאולוגיים ופסיפסים, ערוגות גאומטריות, מזרקות וצמחי מים.
* הגן הטרופי<ref></ref> – גן בשטח של 20 דונם ובו צמחייה טרופית. במקום חממת סחלבים ובריכות מים לדגים ולעופות מים.

==בעלי החיים בפארק==
[[יאורית מצרית עם אפרוחיהּ בפארק הירקון]]
[[תן בפארק הירקון]]
ישנם מינים חיים רבים בפארק, ביניהם:
* דגים - מינים שונים של אמנון.
* יונקים - נוטריות, תנים, קיפודים וכמה מינים של עטלפים.
* עופות - ישנו מגוון רחב מאוד של ציפורים בירקון, ברובן ציפורי מים. במרבית הפארק, בקרבה לנהר, ניתן למצוא בין השאר: יאורית מצרית, פרפור עקוד, שלדג לבן-חזה, מינים רבים של ברווזים, אנפת לילה, אנפה אפורה ואנפית בקר. ישנן ציפורי שיר רבות, כגון עורב אפור, שחרור, דרור הבית, קאק, עורבני, דוכיפת ועוד. ישנה כמות גדולה מאוד של המינים הפולשים המפורסמים של ישראל - מיינות ודררות. באזור שפך הירקון מצויות ציפורים רבות ממשפחת השחפיים.

==אתרי בילוי ונופש==
משפחות על שביל אופניים בפארק הירקון
האגם בפארק הירקון, בשעות ה[[שחר]]
הפארק מציע למבקריו מתקני בילוי ופעילות מגוונים הכוללים מתקני שעשועים לילדים, שבילי הליכה ואופניים, אגם מלאכותי ובו סירות לשיט, סקייטפארק וקיר טיפוס.

מהאטרקציות ופינות הבילוי בפארק:
* אגם הפארק - ניתן לשוט בסירות פדלים ומנוע.<ref></ref>
* המימדיון - פארק המים הגדול בישראל.<ref></ref>
* יער בראשית - שוכן בסמוך לנחל הירקון ובו חורש עצי אקליפטוס.<ref></ref>
* חווה חקלאית
* ספורטק - מרכז ספורט עממי.<ref></ref>
* פארק ראש ציפור - שוכן בסמוך למפגש נחל הירקון עם נחל איילון.
* TLV Balloon - כדור פורח<ref></ref> בקוטר 23 מטר, אשר מסוגל להעלות 30 נוסעים לגובה 120 מטר.
*פינת חי - בבלי<ref></ref> - סמוך לרח' קוסובסקי 20, מסלעה בה היו איילים נקודים, יעלים, ועופות שונים, וספריית פארק.<ref></ref> פינת החי נסגרה לצמיתות במאי 2023, בעקבות חשש לפגיעה בחיות מעצם כליאתן בתנאים ירודים ובשל הרעש הנובע מהופעות בפארק. על-פי הודעה של עיריית תל אביב, החיות הועברו לגני חיות שונים. האבנים שהיו בתוך פינת החי סודרו מחדש והושארו לקהל המבקרים לצורך ישיבה.
*פינת שחר<ref></ref>- תרומת הפסל יגאל תומרקין לזכר רב"ט שחר גינוסר,<ref></ref> שנהרג בעת תעסוקה מבצעית ברצועת עזה במרץ 1991.
*אמפיתיאטרון וואהל לאירועים ולמופעים.<ref></ref>
*פארק אקסטרים SKYTOWN.<ref></ref>
*רכבת ננסית.<ref></ref>
*תיאטרון הפארק.<ref></ref>
*בילוי באמצעות רכבי גולף ואופניים.<ref></ref>
*אקו דרייב קווסט - חדרי בריחה בחיק הטבע ועל רכבים.<ref></ref>
*יוצרים בפארק.<ref></ref>
*קיר טיפוס.<ref></ref>
*מועדון האופניים.<ref></ref>
*CINEMAX 360<ref></ref>
*פארק החושים<ref>[https://park.co.il/domain/accessible-experience-park/ פארק חוויות ופארק חמשת החושים], באתר חברת גני יהושע</ref>
*פארק החוויות

==ספורט==
החל משנת 2010 נערך בחודש אוקטובר בתחומי פארק הירקון מרוץ לילה פתוח.

===אתרי ספורט===
* מרכז דניאל עמיחי ללימודי חתירה וימאות
* מרכז הספורט הלאומי תל אביב
* ספורטק תל אביב צפון
* בית זבולון
* אולם אוסישקין (נהרס)

==תרבות==
[[פול מקרטני בהופעה בפארק 2008.]]
פארק הירקון כולל מספר מתחמי תרבות ובהם "גבעת המופעים" ואמפיתיאטרון וואהל. הקונצרטים הנערכים בפארק מושכים קהל של רבבות, היושב על הדשא. מדי שנה מתקיימים במקום אירועים כגון פסטיבל טעם העיר וקונצרטים של התזמורת הפילהרמונית הישראלית והאופרה הישראלית החדשה. בזכות גודלו נערכו בו גם אירועים המוניים כהופעות של אמנים מחוץ לישראל, מופעים ישראלים שונים ועוד. הפארק אירח הופעות בינלאומיות של אמנים כגון: פול מקרטני, הרולינג סטונז, מייקל ג'קסון, מדונה, בריטני ספירס, ג'ניפר לופז, U2, קרלוס סנטנה, ג'סטין טימברלייק, ריהאנה, דפש מוד, Guns N' Roses, רד הוט צ'ילי פפרס, אלטון ג'ון, קווין + אדם למברט, טינה טרנר, אירוסמית', בון ג'ובי, אוזי אוסבורן, מטליקה, רדיוהד, לינקין פארק, דייוויד בואי, יורית'מיקס, דייר סטרייטס, פורינר, הפרודיג'י, קורן, ג'סטין ביבר, ווסטלייף ופייב, ג'ו קוקר, רובי ויליאמס, סיה, ואן ריפאבליק וליידי גאגא.

=== אירועים מפורסמים בפארק הירקון ===

== מפת הפארק ==

== קישורים חיצוניים ==

* [https://park.co.il/park/גני-יהושע/ פארק הירקון] באתר חברת גני יהושע
* [https://www.youtube.com/watch?v=b_oEcPFzAQ4#t=165 נטיעות 'הפארק העירוני'] (לימים פארק הירקון). יומני כרמל יולי 1951 <small><small>(התחלה 2:45)</small></small>
* [http://tel-aviv.millenium.org.il/NR/exeres/2036A6CA-054E-4677-811B-799F4FD66B55,frameless.htm תאריכים בתודות העיר: התחלת נטיעות פארק הירקון], הארכיון העירוני, אתר עיריית תל אביב
* מסלול [http://www.shvilist.com/s19.html שביל ישראל] העובר בפארק הירקון
* מיכאל יעקובסון: [https://michaelarch.wordpress.com/2022/08/20/סיבוב-בגן-הסלעים-שבפארק-הירקון-עם-אדרי/ גן הסלעים בפארק הירקון בתכנון אדריכל הנוף גדעון שריג], באתר 'חלון אחורי', 20 באוגוסט 2022
* 

== הערות שוליים ==

*
ירקון
קטגוריה:שביל ישראל
קטגוריה:שדרות רוקח
קטגוריה:מבנים ואתרים שתכנן אבא אלחנני
קטגוריה:מבנים ואתרים שתכנן צבי דקל
קטגוריה:ישראל: מתחמי הופעות